A Bizottság hetedik irányelve
(1986. február 28.)
a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV. és V. mellékletének a műszaki fejlődéshez történő hozzáigazításáról
(86/179/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 85/391/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 5. cikkére és 8. cikke (2) bekezdésére,
mivel a közegészség védelme érdekében a kloroform, a 2,3,7,8-tetraklór-dibenzo-p-dioxin, a 2,6 dimetil-1,3 dioxán-4 il-acetát (dimetoxán) és a piritión-nátrium (INNM) alkalmazását meg kell tiltani a kozmetikai termékek esetében;
mivel a legújabb tudományos és műszaki kutatások eredményei alapján az 1,3 bis(hidroxi-metil)-imidazolidin-2-tion használata körömápolókhoz bizonyos feltételek mellett engedélyezhető;
mivel a rendelkezésre álló információk alapján bizonyos ideiglenesen engedélyezett színezőanyagok és anyagok végérvényesen engedélyezhetők, míg mások alkalmazását végérvényesen meg kell tiltani, vagy további meghatározott időszakra engedélyezni lehet;
mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 76/768/EGK irányelv a következőképpen módosul:
1. A II. melléklet a következő számokkal egészül ki:
"366. Kloroform
367. 2,3,7,8-tetraklór-dibenzo-p-dioxin, kivéve, ha az a hexaklorofén szennyezője, feltéve, hogy a VI. melléklet első részében a 6-os szám alatt megállapított feltételeket betartják
368. 2,6-dimetil-1,3-dioxán-4 il-acetát (dimetoxán)
369. Piritión-nátrium (INNM)".
2. A III. melléklet első része a következőképpen módosul:
"a | b | c | d | e | f |
44 | 1,3-bis(hidroxi-metil)-imidazolidin-2-tion | a)Hajápolási készítmények | a)max. 2 % | a)Aeroszolos flakonokban (spray) nem használható | 1,3-bis(hidroxi-metil)-imidazolidin-2-tiont tartalmaz |
| | b)Körömápoló készítmények-ben | b)max. 2 % | b)A termék pH-értékének alkalmazáskor 4 alatt kell lennie | |
51 | Kinolin-8-ol és bis(8-hidroxi-kinolínium)-szulfát | A hidrogén-peroxid stabilizálószere a leöblítendő hajápolási készítményekben | 0,3 % bázisra számolva" | | |
3. A III. melléklet második része és a IV. melléklet második és harmadik része helyébe ezen irányelv I. és II. melléklete lép.
4. Az V. melléklet a következőképpen módosul:
- a "10. - kloroform" bejegyzést el kell hagyni,
- az 5-ös és 6-os számoknál az (5) lábjegyzet helyébe a (3) lép.
2. cikk
(1) A tagállamok megtesznek minden szükséges intézkedést annak biztosítására, hogy a Közösségben alapított gyártók és importőrök 1988. január 1-jétől ne hozzanak forgalomba olyan termékeket, amelyek nem felelnek meg az ezen irányelv által előírt rendelkezéseknek.
(2) A tagállamok megtesznek minden szükséges intézkedést annak biztosítására, hogy az (1) bekezdésben említett termékek 1989. december 31-ét követően ne kerüljenek értékesítésre vagy eladásra a végső felhasználóhoz.
3. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1986. december 31-ig megfeleljenek. Erről haladéktalanul tájékoztatják a Bizottságot.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
4. cikk
Ennek az irányelvnek a tagállamok a címzettjei.
Kelt Brüsszelben, 1986. február 28-án.